16 Ee ruri, fa re lebelela ditshwantsho tse di hepisang, re tla bo re sa ‘tsamaye ka moya.’ Ka tsela e e tshwanang, Mokeresete mongwe le mongwe o tshwanetse go itisa gore a se ka a bala, a lebelela kgotsa a reetsa dilo tse di tsosang keletso ya tlhakanelodikobo. Gape go phoso gore “batho ba ba boitshepo” ba Modimo ba kgatlhwe ka tsela epe fela ke go dira metlae ka dikgang tse di ntseng jalo kgotsa go tlotla ka tsone fa ba le mmogo. (Baef. 5:3, 4) Fa re tila go dira dilo tseo, re tla bo re bontsha Rraarona yo o lorato gore tota re batla go falola tšhakgalo ya gagwe e e tlang le go tshela mo lefatsheng le lesha la tshiamo. “Ke na le boausi ba le bararo mme ga go motlhofo go dirisana le bone sentle ka dinako tsotlhe. Le fa go ntse jalo, ke lemogile gore ke bone ba ba nkitseng sentle e bile ke bone ba ba tla nnang ba nthusa ka dinako tsotlhe.”—Jessica.